

**LATVIJAS REPUBLIKA**

 **PRIEKUĻU NOVADA PAŠVALDĪBA**

 **PRIEKUĻU VIDUSSKOLA**

Reģistrācijas Nr. 4413900336, Cēsu prospekts 46, Priekuļi, Priekuļu pagasts, Priekuļu novads, LV-4126

 tālr. 64107837, e-pasts: kanceleja@vidusskola.lv

APSTIPRINĀTS

Priekuļu novada domes

2019.gada 24. oktobra

 sēdē (protokols Nr.11, p.30)

**Paaugstinātas pedagogu mēneša darba algas likmes noteikšanas kārtība**

**Priekuļu vidusskolā**

*Izdoti saskaņā ar 2016. gada 5. jūlija Ministru kabineta*

*noteikumu Nr. 445“Pedagogu darba samaksas*

*noteikumi” 10. punktu*

**I. Vispārīgie noteikumi**

* 1. Kārtība nosaka kritērijus par paaugstinātas pedagogu mēneša darba algas likmes noteikšanu Priekuļu vidusskolas pedagoģiskajiem darbiniekiem.
1. Izglītības iestādes vadītājs nosaka paaugstinātu pedagogu mēneša darba algas likmi attiecīgā mācību gada sākumā. Ja nepieciešams to var pārskatīt mācību gada ietvaros. Pedagoģiskajiem darbiniekiem nav subjektīvu tiesību pieprasīt paaugstinātu likmi. Pedagoģisko darbinieku paaugstinātas mēneša darba algas likmes izvērtēšanas dokumenti ir ierobežotas pieejamības informācija.
2. Izglītības iestādes vadītājs izveido komisiju paaugstinātas mēneša darba algas likmes piešķiršanas kritēriju izvērtēšanai un to piemērošanai pedagoģiskajiem darbiniekiem.

**II. Komisijas izveide un sastāvs izglītības iestādē**

1. Pedagoģisko darbinieku izvērtēšanai un konkrētai paaugstinātās likmes noteikšanai tiek izveidota komisija 5 cilvēku sastāvā.
2. Komisijas sastāvā var tikt iekļauti: izglītības iestādes vadītājs, izglītības iestādes vadītāja vietnieki un pedagogu pārstāvji. Komisijas darbā tiek ievērots likums “Par interešu konflikta novēršanu valsts amatpersonu darbībā”.
3. Komisijas sēdes sasauc izglītības iestādes vadītājs pēc vajadzības.
4. Komisija ir lemttiesīga, ja tajā piedalās vairāk kā puse no komisijas locekļiem.
5. Ja pretendents ir komisijas loceklis, viņš balsojumā nepiedalās, kas tiek fiksēts protokolā.
6. Komisijas sēdes ir slēgtas. Informācijas sniegšanai pēc nepieciešamības var tikt uzaicināts konkrēts darbinieks, lai pēc iespējas objektīvāk veiktu izvērtēšanu.
7. Komisijas sēdes tiek protokolētas. Protokoli un citi komisijas dokumenti glabājas izglītības iestādē atbilstoši izglītības iestādes nomenklatūrai.
8. Komisija pamatojoties uz pedagoģisko darbinieku iesniegtajiem sava darba izvērtējumiem, veic kritēriju vērtēšanu un lemj par paaugstinātas mēneša darba algas likmes noteikšanu pedagoģiskajiem darbiniekiem. Sadalījumu ieraksta protokolā, kuru visi komisijas locekļi paraksta.

**III. Paaugstinātas mēneša darba algas likmes noteikšanas kritēriji**

1. Pirms paaugstinātas mēneša darba algas likmes kritēriju izvērtēšanas un piemērošanas pedagoģiskie darbinieki iesniedz izglītības iestādes vadītājam sava darba novērtējumu par iepriekšējo mācību gadu līdz noteiktam termiņam.
2. Paaugstinātu mēneša darba algas likmi nenosaka, ja pedagoģiskais darbinieks nav iesniedzis sava darba novērtējumu vai nav ievērojis iesniegšanas termiņu.
3. Nosakot paaugstinātu mēneša darba algas likmi, ņem vērā šādus kritērijus:
	1. pamatizglītības un vidējās izglītības skolotājiem par:
		1. izglītojamo iesaistīšanu un dalību novada, starpnovadu un valsts mēroga pasākumos (olimpiādēs, konkursos, skatēs un sacensībās);
		2. iesaistīšanos skolas metodiskajā darbā, pilnveidotā mācību satura un pieejas ieviešanā;
		3. piedalās skolas plānotajos pasākumos ar izglītojamo vecākiem (individuālās pedagogu tikšanās ar izglītojamo vecākiem ārpus darba laika);
		4. regulāri sadarbojas ar kolēģiem iestādē, lai veicinātu izglītojamo attīstību un izaugsmi mācību un audzināšanas procesā;
		5. aktīvi iesaistās izglītības iestādes tālākās attīstības plānošanā.

14.2. Direktora vietniekiem:

14.2.1. uzdevumi.lv lietotāju un licenču pārvaldi, koordinēšanu;

14.2.2. statistikas pārskatu sagatavošanu,

14.2.3. publisko pārskatu un skolas pašvērtējuma ziņojuma sagatavošanu;

14.2.4. starpnovadu olimpiāžu norises koordinēšanu;

14.2.5. izglītības projektu vadīšanu, koordinēšanu

* 1. Atbalsta personālam (bibliotekāram):
		1. skolēnu iesaistīšana lasīšanas veicināšanas programmās un konkursos skolas, novada un valsts mērogā
		2. nodarbību organizēšana bibliotēkā sadarbībā ar priekšmetu skolotājiem;
	2. Atbalsta personālam (logopēdam):

14.4.1. individualizēta pieeja katra skolēna nodarbību plānojumā, materiālu un uzskates līdzekļu izstrādnē;

14.4.2. vecāku izglītošana skolēnu runas un valodas korekcijas līdzatbildībā, dalība vecāku sapulcēs

* 1. Atbalsta personālam (speciālajam pedagogam)
	2. Konsultācijas pedagogiem kuri strādā ar skolēniem, kuriem ir mācīšanās traucējumi vai grūtības.
	3. Sarunas un konsultācijas skolēnu vecākiem, kuru bērniem ir mācīšanās traucējumi vai grūtības.
	4. Individuālo mācību plānu izstrāde skolēniem ar mācīšanās traucējumiem vai grūtībā.
	5. Interešu izglītības skolotājiem:
		1. izglītojamo iesaistīšana skatēs, konkursos, sporta sacensībās, skolas pasākumos, gatavošanos skolu jaunatnes dziesmu un deju svētkos
		2. skolas vārda popularizēšana novadā, valstī utt.

**III. Kritēriju piemērošana paaugstinātas pedagogu mēneša darba algas likmes aprēķinam**

1. Saskaņā ar kārtībā noteiktajiem kritērijiem komisija apkopo pedagoģisko darbinieku novērtējumā iegūtos kopējos rādītājus mācību gada ietvaros.
2. Par katra kritērija izpildi pedagoģiskais darbinieks iegūst pozitīvu novērtējumu.
3. Attiecīgie finanšu līdzekļi valsts budžeta finansējuma ietvaros tiek sadalīti ar izveidotās komisijas lēmumu, kurš tiek atspoguļojas protokola veidā.

**IV. Rīkojums par paaugstinātas pedagogu mēneša darba algas likmes piemērošanu**

1. Pedagogu likmes paaugstinājumu laikposmam no kārtējā gada 1. septembra līdz nākamā gada 31. augustam nosaka ar rīkojumu izglītības iestādes vadītājs, pamatojoties uz komisijas protokolu.
2. Par izglītības iestādes vadītāja izdoto rīkojumu tiek paziņots pedagogam, ievērojot fizisko personu datu aizsardzības regulējumu un neizpaužot lēmumu saturu trešajām personām, ja to neparedz normatīvie akti. Pēc ieinteresētā pedagoga rakstveida lūguma izglītības iestādes vadītājs izskaidro pieņemtos lēmumus.
3. Izglītības iestādes vadītājs var pieņemt rīkojumu par paaugstinātas pedagoga mēneša darba algas likmes atcelšanu sakarā ar pedagoģiskā darbinieka darba pārkāpumu vai finansējuma samazinājumu.

**V. Noslēguma jautājumi**

1. Grozījumus un papildinājumus kārtībā var ierosināt rakstiski izglītības iestādes pedagoģiskie darbinieki, tos izskatot administrācijas sēdē un apstiprinot izglītības iestādes vadītājam.
2. Kārtība stājas spēkā no 2019.gada 24.oktobrī.

*Saskaņots*

*Pedagoģiskās padomes sēdē 2019. gada 28. augustā*

*Direktore (paraksts) Iveta Apine*